Matkaraportti

Iso kiitos myöntämästänne apurahasta, tämä summa tuli todella tarpeen. Vierailuni 21.4–16.6. 2022 Johannesburgin Chris Hani Baragwanath akateemisen sairaalaan traumayksikköön oli onnistunut ja erittäin antoisa. Työroolini oli loppuvaiheen erikoistuva lääkäri ja tein samaa työtä, kun muut tiimin jäsenet tässä roolissa. Viimeisen kuukauden aikana päivystin virallisena leikkaussalipäivystäjänä ja tämän lisäksi toimin myös lisäpäivystäjänä, jossa opettelin sairaalan toimintakulttuurin sekä osallistuin leikkauksiin aina kun oli mahdollista.

Vierailuni jälkeen minulle on kehittynyt taito hoitaa vaikeasti vammautuneita potilaita ensiavussa sekä leikkaussalissa. Yleisimmät vammat olivat ampuma vammat, puukotus vammat, pahoinpitelyt, aivovammat, palovammat, tylpät vammat moottoriajoneuvo tapaturman seurauksena, päälle ajovammat, tippumiset, koiran tai käärmeen puremat sekä vamman jälkeiset ongelmat, yleensä infektio. Pääsin myös kiitettävästi hoitamaan potilaita osastolla sekä teho-osastolla. Minulla oli hyvä tuuri, kun pääsin heti ensimmäisestä päivästä lähtien mukaan toimintaan ja olemaan mukana leikkauksissa. Melko nopeasti pääsin myös tekemään toimenpiteitä omatoimisesti mutta alkuun toisen kirurgin kanssa. Jouduin myös monipuolisesti käyttämään kaikkea kirurgista osaamistani oman erikoisalani (gastrokirurgian) ulkopuolella mikä oli hyvin virkistävää. Myös anestesia ja tehohoitoon oli perehdyttävä koska potilaat olivat usein intuboitavia ja hoidettavina ventilaattorissa.

Kunnioittavin terveisin, erikoislääkäri Johan Back